section_heading: Radnja
paragraph_text: Joe Pendleton (Warren Beatty), drugi vođa navale u ekipi Los Angeles Rams, raduje se što će voditi svoj tim prema osvajanju Super Bowla (prvenstva u američkom nogometu). Vozeći se biciklom kroz tunel na Mulholland Driveu u Los Angelesu, on doživi prometnu nesreću s nadolazećim kamionom. Njegov anđeo zaštitnik (Buck Henry), kojemu je ovo prvi takav zadatak, uzima Joeovu dušu i odvodi ju na put u život poslije života, vjerujući da je njegova smrt neizbježna.